ເອເຊຍຕາເວັນອອກ ຈະເຕີບໂຕ ໃນລະດັບປານກາງ ໃນປີນີ້ແລະປີໜ້າ
ADB ທຳນາຍວ່າ ເຂດເອເຊຍຕາເວັນອອກ ຈະເຕີບໂຕໃນລະດັບປານປາງ ທັງໃນປີນີ້ ແລະປີໜ້າ
ທະນາຄານພັດທະນາເອເຊຍຫຼື ADB ກ່າວວ່າ ເສດຖະກິດໃນເຂດເອເຊຍຕາເວັນອອກ ຈະເຕີບໂຕ ໃນລະດັບປານກາງ ໃນປີນີ້ແລະປີໜ້າ ຍ້ອນອັດຕາເງິນເຟຈະຖີບໂຕສູງຂຶ້ນ ແລະຄວາມວິຕົກກັງວົນກ່ຽວກັບໜີ້ສິນຂອງປະເທດຢູ່ໃນສະຫະລັດແລະຢູໂຣບ ໃນລາຍງານທີ່ນຳອອກເຜີຍແຜ່ໃນມື້ວັນພຸດວານນີ້ ADB ຊຶ່ງມີສຳນັກງານໃຫຍ່ຢູ່ກຸງມະ ນີລາທຳນາຍວ່າ ອັດຕາການເຕີບໂຕສະເລ່ຍຂອງບັນດາປະເທດ ທີ່ມີເສດຖະກິດພຸ່ງພົ້ນ ໃໝ່ ໃນເຂດເອເຊຍ ແມ່ນ 7 9% ໃນປີ 2011 ແລະ 7 7% ໃນປີ 2012 ຂົງເຂດ ດັ່ງກ່າວ ໄດ້ມີການເຕີບໂຕຢ່າງເຂັ້ມແຂງ ໃນປີ 2010 ຂະນະທີ່ຟື້ນໂຕຄືນມາຈາກສະ ພາບເສດຖະກິດຊັກຊ້າຂອງໂລກ ໃນຂະນະດຽວກັນ ADB ກໍເວົ້າວ່າ ເຂດເອເຊຍຕາເວັນອອກແມ່ນສ່ຽງຕໍ່ການທີ່ອັດຕາ ເງິນເຟີ້ຈະຖີບໂຕສູງຂຶ້ນຊຶ່ງຈະເຮັດໃຫ້ຄ່າຈ້າງແຮງງານສູງຂຶ້ນແລະລາຄາສິນຄ້າແພງຂຶ້ນ ທີ່ອາດເຮັດໃຫ້ການເຕີບໂຕປະສົບກັບບັນຫາ ເຂດເອເຊຍຕາເວັນອອກຍັງຈະສາມາດປະສົບກັບບັນຫາໄດ້ ຖ້າການຟື້ນໂຕຄືນຂອງຍີ່ ປຸ່ນຈາກໄພແຜ່ນດິນໄຫວແລະຟອງຍັກສຸນາມິຫາກມີການຊັກຊ້າກວ່າທີ່ຄາດໝາຍໄວ້